सीएम बोम्मई बोले- प्रत्याशियों के चयन में कोई कंफ्यूजन नहीं हुआ
BJP may release Karnataka election candidates list today CM will contest from Shigaon;  कर्नाटक CM बसवराज बोम्मई ने बताया कि पार्टी सोमवार या मंगलवार को उम्मीदवारों की लिस्ट जारी कर देगी। वे शिगांव सीट से चुनाव लड़ेंगे।
कर्नाटक विधानसभा चुनाव के लिए भाजपा आज 170-180 उम्मीदवारों की पहली लिस्ट जारी करेगी। सीएम बसवराज बोम्मई ने सोमवार को यह जानकारी दी। उन्होंने कहा कि उम्मीदवारों के चयन में कोई कंफ्यूजन नहीं हुआ है। 
सीएम बोम्मई ने दिल्ली में पत्रकारों से कहा कि हालांकि यह लिस्ट सोमवार शाम जारी होने वाली थी लेकिन कुछ और डिस्कशन होना बाकी रह गया था। साथ ही कुछ उम्मीदवारों की ग्राउंड रिपोर्ट आना बाकी था इसलिए लिस्ट मंगलवार या बुधवार को जारी किया जाएगा।
येदियुरप्पा ने कहा था सोमवार शाम आएगी लिस्ट
भाजपा नेता बीएस येदियुरप्पा ने जानकारी दी थी कि कर्नाटक विधानसभा चुनाव के लिए पार्टी सोमवार शाम तक 170 से 180 कैंडिडेट्स की लिस्ट जारी कर सकती है। पार्टी की इलेक्शन कमेटी की रविवार शाम को बैठक हुई थी। इसमें प्रधानमंत्री नरेंद्र मोदी, अमित शाह और जेपी नड्‌डा समेत कर्नाटक भाजपा के नेता शामिल हुए थे।
मीटिंग खत्म होने के बाद कर्नाटक के CM बसवराज बोम्मई ने बताया कि पार्टी सोमवार या मंगलवार को उम्मीदवारों की लिस्ट जारी कर देगी। उन्होंने बताया कि मीटिंग में सभी उम्मीदवारों को लेकर चर्चा हुई, जिसके बाद पीएम मोदी ने कुछ दिशा-निर्देश भी दिए हैं। आज भी मीटिंग के जारी रहने की संभावना है।
कर्नाटक सीएम ने बताया कि वे शिगांव सीट से चुनाव लड़ेंगे। मीडिया रिपोर्ट्स के मुताबिक, येदियुरप्पा के बेटे विजयेंद्र शिकारपुरा विधानसभा सीट से और सीटी रवि चिकमंगलूरू से चुनाव लड़ेंगे।
मीटिंग में भाजपा की टॉप लीडरशिप हुई शामिल
रविवार को हुई मीटिंग में भाजपा की टॉप लीडरशिप शामिल हुई। मीटिंग में PM नरेंद्र मोदी, गृह मंत्री अमित शाह, भाजपा अध्यक्ष जेपी नड्डा, कर्नाटक सीएम बसवराज बोम्मई, राजनाथ सिंह और भाजपा महासचिव बीएल संतोष समेत तमाम सीनियर लीडर मौजूद रहे।
कांग्रेस ने की बाकी 58 नामों पर चर्चा
कांग्रेस अब तक कर्नाटक विधानसभा चुनाव के लिए उम्मीदवारों की दो लिस्ट जारी कर चुकी है। कांग्रेस ने पहली लिस्ट में 124 और दूसरी लिस्ट में 42 उम्मीदवारों के नामों की घोषणा की थी। कांग्रेस को अभी बची हुई 58 सीटों पर भी उम्मीदवारों की घोषणा करनी है।
इसे लेकर रविवार को पार्टी अध्यक्ष मल्लिकार्जुन खड़गे के घर कांग्रेस की बैठक हुई। बैठक में राहुल गांधी, केसी वेणुगोपाल, सुरजेवाला समेत कांग्रेस के कई सीनियर लीडर शामिल हुए।
10 दिन में 100 करोड़ की जब्ती हो चुकी है
राज्य में चुनाव आचार संहिता लगे हुए 10 दिन ही बीते हैं। इस बीच, चुनाव संबंधी जब्ती रविवार को 100 करोड़ रुपए के करीब पहुंच गई। राज्य में अब तक 36.8 करोड़ रुपए नकद, 15.46 करोड़ रुपए की मुफ्त वस्तुएं, 30 करोड़ रुपए की शराब, 15 करोड़ रुपए का गोल्ड और 2.5 करोड़ रुपए के चांदी के गहने जब्त किए जा चुके हैं।
10 को वोटिंग होगी, 13 मई को नतीजे आएंगे
कर्नाटक में विधानसभा चुनाव 10 मई को होंगे। नतीजे 13 मई को आएंगे। वोटिंग एक चरण में कराई जाएगी। कर्नाटक में 5.21 करोड़ मतदाता हैं, जो 224 विधानसभा सीटों पर मतदान करेंगे। जो लोग 1 अप्रैल को 18 साल के होंगे, वो भी वोट डाल सकेंगे। पूरी खबर पढ़ें...
कर्नाटक की राजनीति से जुड़ी ये खबरें भी पढ़ें...
येदियुरप्पा कर्नाटक में भाजपा के पोस्टर बॉय, पार्टी चाहती है चुनाव लीड करें
80 साल के येदियुरप्पा राजनीति से रिटायरमेंट लेने की घोषणा कर चुके हैं। इसके बाद भी भाजपा नेतृत्व चाहता है कि विधानसभा चुनाव में पूर्व सीएम मुख्य भूमिका में रहें। चुनाव में उन्हें सबसे आगे रखने की कई वजहें हैं। उन्होंने न सिर्फ पार्टी को जमीनी स्तर पर खड़ा किया है बल्कि चार बार मुख्यमंत्री भी रह चुके हैं।  पढ़ें पूरी खबर...
हिजाब, हलाल, अजान को लेकर विवाद; क्या कर्नाटक में चुनावों की वजह से गर्माने लगी ध्रुवीकरण की राजनीति?
कर्नाटक में पिछले कुछ दिनों में हिजाब, हलाल, अजान जैसे मुद्दे चर्चा में रहे हैं। भारत की सबसे अमीर महिलाओं में शुमार बायोकॉन चीफ किरण मजूमदार शॉ ने भी कर्नाटक में बढ़ते धार्मिक विभाजन पर चिंता जताई है। शॉ का इशारा ‌BJP शासित इस दक्षिण भारतीय राज्य में पिछले कुछ दिनों से बढ़ रहे ध्रुवीकरण की ओर है। पूरी खबर पढ़ें...